नेपाललाई सत्ययुगमा सत्यावती, त्रेतायुगमा तपोवन, द्वापर युगमा मुक्तिसोपान र कलियुगमा नेपाल भनिएको हो भन्ने कुरा पौराणिक ग्रन्थहरुमा वर्णन गरेको पाइन्छ । इतिहासमा २५०० वर्ष अगाडि नै किराँतहरुले, त्यसपछि लिच्छिविहरूले, अनि मल्लहरुले शासन गरेको इतिहास हामीकहाँ छ । त्यसपछि शाहहरूको उदय हुन्छ । त्यसैले राजा पृथ्वीनारायण शाह नेपालका न पहिलो राजा हुन् न त अन्तिम नै । तर उनी आधुनिक नेपालको जग बसाउने चैँ पहिलो राजा हुन् । त्यसमा दुईमत छैन ।
